IV pasaulio futbolo čempionatas
IV pasaulio futbolo čempionatas – pasaulio futbolo čempionatas, planuotas ir 1942 metais, ir 1946, tačiau neįvyko dėl Antrojo pasaulinio karo. Galų gale, 1950 m. birželio 24 d.–liepos 16 d. turnyras įvyko Brazilijoje (Belo Horizontė, Kuritiba, Porto Alegrė, Rio de Žaneiras ir San Paulas). Jame dalyvavo tik 13 komandų, kadangi daug rinktinių atsisakė dalyvauti turnyre dėl pokario problemų. Čempionu antrąkart tapo Urugvajus. Tai vienintelis čempionatas, kuriame nebuvo numatytos vienerios finalinės rungtynės – dėl pirmosios vietos kovojo 4 rinktinės vienoje grupėje.